title: Vykonávacie nariadenie Komisie (EÚ) 2018/327 z 5. marca 2018 o povolení prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) ako kŕmnej doplnkovej látky pre kapry (držiteľ povolenia Huvepharma NV) (Text s významom pre EHP )

text:
                  6.3.2018

                  SK

                  Úradný vestník Európskej únie

                  L 63/7

            VYKONÁVACIE NARIADENIE KOMISIE (EÚ) 2018/327
      z 5. marca 2018
      o povolení prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) ako kŕmnej doplnkovej látky pre kapry (držiteľ povolenia Huvepharma NV)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) ako kŕmnej doplnkovej látky pre kapry, ktorá sa má zaradiť do kategórie doplnkových látok „zootechnické doplnkové látky“.

                  (4)

                  Uvedený prípravok už bol vykonávacím nariadením Komisie (EÚ) 2015/1043 (2) povolený na obdobie desiatich rokov ako kŕmna doplnková látka pre kurčatá vo výkrme, morky vo výkrme, nosnice, odstavené prasiatka, ošípané vo výkrme a menej významné druhy hydiny vo výkrme a na znášku a vykonávacím nariadením Komisie (EÚ) 2017/1906 (3) pre kurčatá chované na znášku a menej významné druhy hydiny chované na znášku.

                  (5)

                  Európsky úrad pre bezpečnosť potravín (ďalej len „úrad“) dospel v stanovisku zo 6. júla 2017 (4) k záveru, že prípravok s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Takisto dospel k záveru, že uvedená doplnková látka sa považuje za účinnú pri zlepšovaní zootechnickej úžitkovosti kaprov. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (6)

                  Z posúdenia prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (7)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 5. marca 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vykonávacie nariadenie Komisie (EÚ) 2015/1043 z 30. júna 2015 o povolení prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IM SD135) ako kŕmnej doplnkovej látky pre kurčatá vo výkrme, morky vo výkrme, nosnice, odstavené prasiatka, ošípané vo výkrme a menej významné druhy hydiny vo výkrme a na znášku a o zmene nariadení (ES) č. 2148/2004, (ES) č. 828/2007 a (ES) č. 322/2009 (držiteľ povolenia: spoločnosť Huvepharma NV) (Ú. v. EÚ L 167, 1.7.2015, s. 63).

         (3)  Vykonávacie nariadenie Komisie (EÚ) 2017/1906 z 18. októbra 2017 o povolení prípravku s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) ako kŕmnej doplnkovej látky pre kurčatá chované na znášku a menej významné druhy hydiny chované na znášku (držiteľ povolenia Huvepharma NV) (Ú. v. EÚ L 269, 19.10.2017, s. 33).

         (4)  Vestník EFSA (EFSA Journal) (2017) 15(7):4942.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Jednotky aktivity/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: látky zvyšujúce stráviteľnosť

                     4a1617

                     Huvepharma NV

                     endo-1,4-beta-xylanáza
                     EC 3.2.1.8

                        Zloženie doplnkovej látky:

                     Prípravok s obsahom endo-1,4-beta-xylanázy (EC 3.2.1.8) produkovanej mikroorganizmom Trichoderma citrinoviride Bisset (IMI SD135) s minimálnou aktivitou 6 000  EPU (1)/g
                     (v pevnej a tekutej forme)

                        Charakteristika účinnej látky:

                     endo-1,4-beta-xylanáza (EC 3.2.1.8) produkovaná mikroorganizmom Trichoderma citrinoviride Bisset (IMI SD135)

                        Analytická metóda
                         (2)

                     Na charakterizáciu aktivity endo-1,4-beta-xylanázy:
                     kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,4-beta-xylanázy zo pšeničného arabinoxylánového substrátu zosieťovaného azurínom.

                     kapry

                     —

                     1 050  EPU

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky, očí a dýchacích ciest.

                     26.3.2028

            (1)  1 EPU je množstvo enzýmu, ktoré uvoľní 0,0083 μmol redukujúcich cukrov (ekvivalentu xylózy) zo xylánu ovsených pliev za minútu pri pH 4,7 a teplote 50 °C.

            (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2018/347 z 5. marca 2018 o povolení prípravku s obsahom Saccharomyces cerevisiae CNCM I-1079 ako kŕmnej doplnkovej látky pre prasiatka a prasnice a o zmene nariadení (ES) č. 1847/2003 a (ES) č. 2036/2005 (držiteľ povolenia Danstar Ferment AG v zastúpení Lallemand SAS) (Text s významom pre EHP )

text:
                  9.3.2018

                  SK

                  Úradný vestník Európskej únie

                  L 67/21

            VYKONÁVACIE NARIADENIE KOMISIE (EÚ) 2018/347
      z 5. marca 2018
      o povolení prípravku s obsahom Saccharomyces cerevisiae CNCM I-1079 ako kŕmnej doplnkovej látky pre prasiatka a prasnice a o zmene nariadení (ES) č. 1847/2003 a (ES) č. 2036/2005 (držiteľ povolenia Danstar Ferment AG v zastúpení Lallemand SAS)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Prípravok s obsahom Saccharomyces cerevisiae CNCM I-1079 bol nariadením Komisie (ES) č. 1847/2003 (3) povolený bez časového obmedzenia ako kŕmna doplnková látka pre prasiatka a nariadením Komisie (ES) č. 2036/2005 (4) ako kŕmna doplnková látka pre prasnice. Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie prípravku s obsahom Saccharomyces cerevisiae CNCM I-1079 ako kŕmnej doplnkovej látky pre prasnice a prasiatka. Žiadateľ požiadal o zaradenie tejto doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) v stanoviskách z 20. apríla 2016 a zo 4. júla 2017 (5) skonštatoval, že prípravok s obsahom Saccharomyces cerevisiae CNCM I-1079 nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Takisto dospel k záveru, že uvedená doplnková látka je účinná pri prasniciach vzhľadom na jej pozitívny vplyv na ciciaky a pri odstavených prasiatkach vzhľadom na významné zlepšenie pomeru spotreby krmiva k prírastku hmotnosti. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z posúdenia prípravku s obsahom Saccharomyces cerevisiae CNCM I-1079 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (6)

                  Nariadenia (ES) č. 1847/2003 a (ES) č. 2036/2005 by sa mali zodpovedajúcim spôsobom zmeniť.

                  (7)

                  Keďže neexistujú bezpečnostné dôvody na okamžité uplatňovanie zmien podmienok povolenia, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (8)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat na základe podmienok stanovených v uvedenej prílohe.
      Článok 2
      Zmena nariadenia (ES) č. 1847/2003
      Nariadenie (ES) č. 1847/2003 sa mení takto:

                  1.

                  Článok 2 sa vypúšťa;

                  2.

                  Príloha II sa vypúšťa.

            Článok 3
      Zmena nariadenia (ES) č. 2036/2005
      V prílohe I k nariadeniu (ES) č. 2036/2005 sa vypúšťa zápis týkajúci sa E 1703.
      Článok 4
      Prechodné opatrenia
      Prípravok špecifikovaný v prílohe a krmivá, ktoré ho obsahujú, vyrobené a označené pred 29. septembrom 2018 v súlade s pravidlami platnými pred 29. marcom 2018 možno aj naďalej uvádzať na trh a používať až do vyčerpania existujúcich zásob.
      Článok 5
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 5. marca 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Nariadenie Komisie (ES) č. 1847/2003 týkajúce sa dočasného povolenia na nové použitie doplnkovej látky a trvalého povolenia doplnkovej látky už predtým povolenej v krmivách (Ú. v. EÚ L 269, 21.10.2003, s. 3).

         (4)  Nariadenie Komisie (ES) č. 2036/2005 zo 14. decembra 2005 o trvalých povoleniach pre určité doplnkové látky do krmív a dočasných povoleniach pre nové použitia určitých povolených doplnkových látok do krmív (Ú. v. EÚ L 328, 15.12.2005, s. 13).

         (5)  Vestník EFSA (EFSA Journal) (2016) 14(6):4478 a Vestník EFSA (EFSA Journal) (2017) 15(7):4932.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     JTK/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: stabilizátory črevnej mikroflóry

                     4d1703

                     Danstar Ferment AG v zastúpení Lallemand SAS

                        Saccharomyces cerevisiae CNCM I-1079

                        Zloženie doplnkovej látky:

                     Prípravok s obsahom Saccharomyces cerevisiae CNCM I-1079 v množstve najmenej:

                                 —

                                 1 × 1010 JTK/g doplnkovej látky (v obalenej forme),

                                 —

                                 2 × 1010 JTK/g doplnkovej látky (v neobalenej forme).

                        Charakteristika účinnej látky:

                     Životaschopné bunky Saccharomyces cerevisiae CNCM I-1079

                        Analytická metóda
                         (1):
                     Stanovenie počtu buniek: metóda liatych platní s použitím agaru s chlóramfenikolom, glukózou a kvasinkovým extraktom (EN 15789:2009).
                     Identifikácia: metóda polymerázovej reťazovej reakcie (PCR) (15790:2008).

                     prasnice, odstavené prasiatka

                     —

                     1 × 109

                     —

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri ich používaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                                 3.

                                 Na použitie pri prasniciach vzhľadom na pozitívny vplyv na ciciaky.

                                 4.

                                 Na použitie pri odstavených prasiatkach s hmotnosťou približne do 35 kg.

                     29. marca 2028

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2018/346 z 5. marca 2018 o povolení prípravku s obsahom Lactobacillus buchneri NRRL B-50733 ako kŕmnej doplnkovej látky pre všetky druhy zvierat (Text s významom pre EHP )

text:
                  9.3.2018

                  SK

                  Úradný vestník Európskej únie

                  L 67/18

            VYKONÁVACIE NARIADENIE KOMISIE (EÚ) 2018/346
      z 5. marca 2018
      o povolení prípravku s obsahom Lactobacillus buchneri NRRL B-50733 ako kŕmnej doplnkovej látky pre všetky druhy zvierat
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom Lactobacillus buchneri NRRL B-50733. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia prípravku s obsahom Lactobacillus buchneri NRRL B-50733 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“.

                  (4)

                  Európsky úrad pre bezpečnosť potravín (ďalej len „úrad“) v stanovisku zo 4. júla 2017 (2) skonštatoval, že prípravok s obsahom Lactobacillus buchneri NRRL B-50733 nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Takisto dospel k záveru, že uvedený prípravok má potenciál zlepšiť silážovateľnosť ľahko, stredne ťažko a ťažko silážovateľnej krmoviny. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z posúdenia prípravku s obsahom Lactobacillus buchneri NRRL B-50733 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (6)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 5. marca 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vestník EFSA (EFSA Journal) (2017) 15(7):4934.

         PRÍLOHA

                     Identifikačné číslo doplnkovej látky

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     JTK doplnkovej látky/kg čerstvého materiálu

                        Technologické doplnkové látky: doplnkové látky do siláže

                     1k20758

                        Lactobacillus buchneri NRRL B-50733

                        Zloženie doplnkovej látky:

                     Prípravok s obsahom Lactobacillus buchneri NRRL B-50733 v minimálnom množstve 1 × 1010 JTK/g doplnkovej látky.

                        Charakteristika účinnej látky:

                     životaschopné bunky Lactobacillus buchneri NRRL B-50733

                        Analytická metóda
                         (1)

                     Stanovenie počtu buniek v kŕmnej doplnkovej látke: difúzna platňová metóda na MRS agare: EN 15787.
                     Identifikácia kŕmnej doplnkovej látky: pulzná gélová elektroforéza.

                     všetky druhy zvierat

                     —

                     —

                     —

                                 1.

                                 V návode na použitie doplnkovej látky a premixu sa musia uvádzať podmienky skladovania.

                                 2.

                                 Minimálny obsah Lactobacillus buchneri NRRL B-50733, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 1 × 108 JTK/kg čerstvého materiálu.

                                 3.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                     29. marca 2028

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Rady (EÚ) 2018/566 z 12. apríla 2018, ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

text:
               13.4.2018

               SK

               Úradný vestník Európskej únie

               L 95/9

         VYKONÁVACIE NARIADENIE RADY (EÚ) 2018/566
   z 12. apríla 2018,
   ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. júla 2005 prijala nariadenie (ES) č. 1183/2005.

               (2)

               V nadväznosti na preskúmanie autonómnych reštriktívnych opatrení podľa článku 2b nariadenia (ES) č. 1183/2005 by sa mali zmeniť dôvody týkajúce sa dvoch osôb.

               (3)

               Príloha Ia k nariadeniu (ES) č. 1183/2005 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha Ia k nariadeniu (ES) č. 1183/2005 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 12. apríla 2018

            Za Radu

            predseda

         T. DONCHEV

      (1)  Ú. v. EÚ L 193, 23.7.2005, s. 1.

      PRÍLOHA
      Záznamy o osobách uvedených nižšie sa nahrádzajú týmito záznamami:

                     „10.

                     Alex Kande Mupompa, bývalý guvernér provincie Kasai Central

                     alias Alexandre Kande Mupomba; Kande-Mupompa.
                     Dátum narodenia: 23.9.1950.
                     Miesto narodenia: Kananga (KDR).
                     Číslo cestovného pasu KDR: OP 0024910 (platný od: 21.3.2016 do: 20.3.2021).
                     Adresa: Messidorlaan 217/25, 1180 Uccle, Belgicko
                     štátna príslušnosť KDR a Belgicka.

                     Ako guvernér provincie Kasai Central do októbra 2017 bol Alex Kande Mupompa zodpovedný za neprimerané použitie sily, násilnú represiu a mimosúdne zabíjanie páchané bezpečnostnými silami a PNC v provincii Kasai Central od augusta 2016 vrátane zabíjania na území Dibaya vo februári 2017.
                     Alex Kande Mupompa bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                     29.5.2017

                     12.

                     Lambert Mende, minister pre spoje a médiá a hovorca vlády

                     alias Lambert Mende Omalanga
                     Dátum narodenia: 11.2.1953. Miesto narodenia: Okolo (KDR).
                     Diplomatický pas č.: DB0001939 (vydaný: 4.5.2017 — platný do: 3.5.2022).
                     Štátna príslušnosť KDR.

                     Ako minister pre spoje a médiá od roku 2008 je Lambert Mende zodpovedný za uplatňovanie represívnej mediálnej politiky v KDR, ktorá je v rozpore s právom na slobodu prejavu a informácií a ktorá podkopáva dosiahnutie konsenzuálneho a mierového riešenia smerujúceho k voľbám v KDR. Dňa 12. novembra 2016 prijal vyhlášku, ktorou obmedzuje možnosti pobočiek zahraničných médií vysielať v KDR.
                     V rozpore s politickou dohodou z 31. decembra 2016 medzi prezidentskou väčšinou a opozičnými stranami sa zostalo počas viacerých mesiacov zastavené vysielanie viacerých pobočiek médií.
                     Ako minister pre spoje a médiá je preto Lambert Mende zodpovedný za bránenie dosiahnutia konsenzuálneho a mierového riešenia smerujúceho k voľbám v KDR, a to aj prostredníctvom násilných činov, represie alebo podnecovania k násiliu, alebo podkopávaním právneho štátu.

                     29.5.2017“


title: Vykonávacie nariadenie Komisie (EÚ) 2018/1032 z 20. júla 2018, ktorým sa povoľuje rozšírenie použitia oleja z mikrorias Schizochytrium sp. ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
               23.7.2018

               SK

               Úradný vestník Európskej únie

               L 185/9

         VYKONÁVACIE NARIADENIE KOMISIE (EÚ) 2018/1032
   z 20. júla 2018,
   ktorým sa povoľuje rozšírenie použitia oleja z mikrorias Schizochytrium sp. ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
   keďže:

               (1)

               V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

               (2)

               Podľa článku 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

               (3)

               Podľa článku 12 nariadenia (EÚ) 2015/2283 Komisia rozhodne o povolení a umiestnení novej potraviny na trh Únie a o aktualizácii únijného zoznamu.

               (4)

               Vykonávacím rozhodnutím Komisie (EÚ) č. 463/2014 (3) sa v súlade s nariadením Európskeho parlamentu a Rady (ES) č. 258/97 o nových potravinách a nových prídavných látkach (4) povolilo umiestnenie oleja s obsahom kyseliny dokozahexaénovej (DHA) z mikrorias Schizochytrium sp. ako novej zložky potravín na trh na použitie v určitých potravinách, potravinách určených na používanie pri nízkoenergeetických diétach na reguláciu hmotnosti, v dietetických potravinách na osobitné lekárske účely, v iných potravinách na osobitné výživové účely v zmysle vymedzenia v smernici Európskeho parlamentu a Rady 2009/39/ES (5) (okrem potravín na počiatočnú a následnú výživu dojčiat) a vo výživových doplnkoch.

               (5)

               Vykonávacím rozhodnutím Komisie (EÚ) 2015/545 (6) sa v súlade s nariadením (ES) č. 258/97 povolilo umiestnenie oleja s obsahom kyseliny dokozahexaénovej (DHA) z iného kmeňa mikrorias Schizochytrium sp. (ATCC PTA 9695) ako novej zložky potravín na trh na použitie v určitých potravinách vrátane potravín na počiatočnú a následnú výživu dojčiat a v potravinách vyrobených zo spracovaných obilnín a potravinách určených na výživu dojčiat a malých detí.

               (6)

               Spoločnosť Mara Renewables Corporation požiadala 21. novembra 2016 príslušný orgán Spojeného kráľovstva o rozšírenie použitia oleja vyrobeného z odlišného kmeňa mikrorias Schizochytrium sp. (kmeň T18) v zmysle článku 1 ods. 2 písm. d) nariadenia (ES) č. 258/97. V žiadosti je uvedená požiadavka, aby sa olej z tohto kmeňa T18 mikrorias Schizochytrium sp. používal pre všetky potraviny povolené vykonávacími rozhodnutiami (EÚ) č. 463/2014 a (EÚ) 2015/545 a aby sa jeho použitie rozšírilo na ovocné a zeleninové pyré.

               (7)

               Spoločnosť Mara Renewables Corporation oznámila 10. januára 2017 Komisii, že umiestnila na trh Únie novú zložku potravín „olej z mikrorias „Schizochytrium sp.“ vyrobený s použitím kmeňa T18 podľa článku 5 nariadenia (ES) č. 258/97. Túto novú zložku potravín zamýšľala použiť vo všetkých potravinách, ktoré už boli povolené vykonávacím rozhodnutím (EÚ) č. 463/2014.

               (8)

               Spoločnosť Nutraveris oznámila 22. septembra 2017 Komisii, že umiestnila na trh Únie novú zložku potravín „olej z mikrorias „Schizochytrium sp.“ vyrobený s použitím kmeňa T18 podľa článku 5 nariadenia (ES) č. 258/97. Túto novú zložku potravín zamýšľala použiť vo všetkých potravinách, ktoré už boli povolené vykonávacími rozhodnutiami (EÚ) č. 463/2014 a (EÚ) 2015/545.

               (9)

               Spoločnosť BASF oznámila 23. októbra 2017 Komisii, že umiestnila na trh Únie novú zložku potravín „olej z mikrorias „Schizochytrium sp.“ vyrobený s použitím kmeňa T18 podľa článku 5 nariadenia (ES) č. 258/97. Túto novú zložku potravín zamýšľala použiť vo všetkých potravinách, ktoré už boli povolené vykonávacími rozhodnutiami (EÚ) č. 463/2014 a (EÚ) 2015/545.

               (10)

               Podľa článku 35 ods. 1 nariadenia (EÚ) 2015/2283 sa akákoľvek žiadosť o umiestnenie novej potraviny na trh v rámci Únie predložená členskému štátu v súlade s článkom 4 nariadenia (ES) č. 258/97 o nových potravinách a nových prídavných látkach, o ktorej nebolo prijaté konečné rozhodnutie pred 1. januárom 2018, považuje za žiadosť podľa nariadenia (EÚ) 2015/2283.

               (11)

               Žiadosť o rozšírenie použitia oleja z druhu mikrokrias Schizochytrium sp. (kmeň T18) bola predložená členskému štátu v súlade s článkom 4 nariadenia (ES) č. 258/97, spĺňa však aj požiadavky stanovené v nariadení (EÚ) 2015/2283.

               (12)

               Príslušný orgán Spojeného kráľovstva vydal 6. októbra 2017 svoju prvotnú hodnotiacu správu. V uvedenej správe dospel k záveru, že rozšírenie použitia oleja z kmeňa T18 mikrokrias Schizochytrium sp. spĺňa kritériá novej potraviny stanovené v článku 3 ods. 1 nariadenia (ES) č. 258/97.

               (13)

               Komisia postúpila 7. októbra 2017 prvotnú hodnotiacu správu ostatným členským štátom. Niektoré členské štáty predložili pripomienky v 60-dňovej lehote stanovenej v článku 6 ods. 4 prvom pododseku nariadenia (ES) č. 258/97, ktoré potvrdili závery prvotného hodnotenia.

               (14)

               Závery tejto prvotnej správy poskytujú dostatočné dôvody na potvrdenie, že rozšírenie použitia oleja z mikrorias Schizochytrium sp. (kmeň T18) je v súlade s článkom 12 ods. 1 nariadenia (EÚ) 2015/2283.

               (15)

               V nariadení Európskeho parlamentu a Rady (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami (7), sa stanovujú požiadavky týkajúce sa poľnohospodárskych výrobkov, najmä mlieka a mliečnych výrobkov. Rozšírenie použitia oleja bohatého na DHG z mikrorias Schizochytrium sp. (kmeň T18) by sa malo povoliť bez toho, aby boli dotknuté ustanovenia uvedeného nariadenia.

               (16)

               V smernici Európskeho parlamentu a Rady 2002/46/ES (8) sa stanovujú požiadavky týkajúce sa výživových doplnkov. Rozšírenie použitia oleja z mikrorias Schizochytrium sp. (kmeň T18) by sa malo povoliť bez toho, aby boli dotknuté ustanovenia uvedenej smernice.

               (17)

               V nariadení Európskeho parlamentu a Rady (EÚ) č. 609/2013 (9) sa stanovujú požiadavky týkajúce sa potravín určených pre dojčatá a malé deti, potravín na osobitné lekárske účely a celkovej náhrady stravy na účely regulácie hmotnosti. Rozšírenie použitia oleja z mikrorias Schizochytrium sp. (kmeň T18) by sa malo povoliť bez toho, aby boli dotknuté ustanovenia uvedeného nariadenia.

               (18)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zápis v únijnom zozname povolených nových potravín podľa článku 8 nariadenia (EÚ) 2015/2283, ktorý sa týka oleja z druhu mikrorias Schizochytrium sp. (T18), sa mení v súlade s prílohou k tomuto nariadeniu.
   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.
   Povolenie stanovené v tomto článku nemá vplyv na ustanovenia nariadenia (EÚ) č. 1308/2013, smernice 2002/46/ES ani nariadenia (EÚ) č. 609/2013.
   Článok 2
   Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli, 20. júla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 327, 11.12.2015, s. 1.

      (2)  Ú. v. EÚ L 351, 30.12.2017, s. 72.

      (3)  Ú. v. EÚ L 209, 16.7.2014, s. 55.

      (4)  Ú. v. ES L 43, 14.2.1997, s. 1.

      (5)  Ú. v. EÚ L 124, 20.5.2009, s. 56.

      (6)  Ú. v. EÚ L 90, 2.4.2015, s. 7.

      (7)  Ú. v. EÚ L 347, 20.12.2013, s. 671.

      (8)  Ú. v. ES L 183, 12.7.2002, s. 51.

      (9)  Ú. v. EÚ L 181, 29.6.2013, s. 181.

      PRÍLOHA
      Príloha k vykonávaciemu nariadeniu (EÚ) 2017/2470- zápis týkajúci sa „oleja z mikrorias Schizochytrium sp. (T18)“ v tabuľke 1 (Povolené nové potraviny) sa nahrádza takto:

                     Povolená nová potravina

                     Podmienky, za ktorých možno novú potravinu používať

                     Doplňujúce špecifické požiadavky na označovanie

                     Iné požiadavky

                     „Olej z mikrorias Schizochytrium sp. (T18)

                        Konkrétna kategória potravín

                        Najvyššie prípustné množstvá

                     Názov novej potraviny na označení potravín, ktoré ju obsahujú, je „olej z mikrorias Schizochytrium sp.““

                     Mliečne výrobky okrem nápojov na báze mlieka

                     200 mg/100 g alebo v prípade syrových výrobkoch 600 mg/100 g

                     Analógy mliečnych výrobkov okrem nápojov

                     200 mg/100 g alebo v prípadeanalógov syrových výrobkov 600 mg/ 100 g

                     Roztierateľné tuky a dresingy

                     600 mg/100 g

                     Raňajkové cereálie

                     500 mg/100 g

                     Výživové doplnky v smernici 2002/46/ES nesprávne vymedzené ako „potravinové doplnky“

                     250 mg DHA/deň pre bežnú populáciu

                     450 mg DHA/deň pre tehotné a dojčiace ženy

                     Celková náhrada stravy na účely regulácie hmotnosti v zmysle vymedzenia v nariadení (EÚ) č. 609/2013 a náhrady dávky jedla na účely regulácie hmotnosti

                     250 mg/dávka jedla

                     Nápoje na báze mlieka a podobné výrobky určené pre malé deti

                     200 mg/100 g

                     Potraviny určené na splnenie nárokov na výživu pri intenzívnej svalovej námahe, najmä pre športovcov

                     Potraviny, na ktorých sú informácie o neprítomnosti alebo zníženom obsahu gluténu v súlade s požiadavkami vykonávacieho nariadenia Komisie (EÚ) č. 828/2014

                     Potraviny na osobitné lekárske účely v zmysle vymedzenia v nariadení (EÚ) č. 609/2013

                     V súlade s osobitnými výživovými požiadavkami osôb, ktorým sú výrobky určené

                     Pekárenské výrobky (chlieb, rožky a sladké sušienky)

                     200 mg/100 g

                     Cereálne tyčinky

                     500 mg/100 g

                     Tuky na varenie

                     360 mg/100 g

                     Nealkoholické nápoje (vrátane analógov mliečnych výrobkov a nápojov na báze mlieka)

                     80 mg/100 ml

                     Potraviny na počiatočnú a následnú výživu dojčiat v zmysle vymedzenia v nariadení (EÚ) č. 609/2013

                     V súlade s nariadením (EÚ) č. 609/2013

                     Potraviny spracované na báze obilnín a detské potraviny určené pre dojčatá a malé deti v zmysle vymedzenia v nariadení (EÚ) č. 609/2013

                     200 mg/100 g

                     Ovocné/zeleninové pyré

                     100 mg/100 g


title: Vykonávacie nariadenie Komisie (EÚ) 2018/1210 z 30. augusta 2018 o minimálnej predajnej cene sušeného odstredeného mlieka pre dvadsiatu tretiu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
                  31.8.2018

                  SK

                  Úradný vestník Európskej únie

                  L 221/2

         VYKONÁVACIE NARIADENIE KOMISIE (EÚ) 2018/1210
         z 30. augusta 2018
         o minimálnej predajnej cene sušeného odstredeného mlieka pre dvadsiatu tretiu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
         keďže:

                     (1)

                     Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

                     (2)

                     Vzhľadom na ponuky prijaté na základe dvadsiatej tretej čiastkovej výzvy na predkladanie ponúk by sa mala stanoviť minimálna predajná cena.

                     (3)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Pokiaľ ide o dvadsiatu tretiu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 28. augusta 2018, minimálna predajná cena sa stanovuje na 123 EUR/100 kg.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. augusta 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/1615 z 22. októbra 2018, ktorým sa do Registra chránených označení pôvodu a chránených zemepisných označení zapisuje názov „Lucanica di Picerno“ (CHZO)

text:
                  29.10.2018

                  SK

                  Úradný vestník Európskej únie

                  L 270/1

         VYKONÁVACIE NARIADENIE KOMISIE (EÚ) 2018/1615
         z 22. októbra 2018,
         ktorým sa do Registra chránených označení pôvodu a chránených zemepisných označení zapisuje názov „Lucanica di Picerno“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     Žiadosť Talianska o zápis názvu „Lucanica di Picerno“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Lucanica di Picerno“ by sa mal zapísať do registra,

               PRIJALA TOTO NARIADENIE:

            Článok 1
            Názov „Lucanica di Picerno“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.2. Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. októbra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 153, 2.5.2018, s. 15.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2018/1781 zo 16. novembra 2018, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
                  19.11.2018

                  SK

                  Úradný vestník Európskej únie

                  L 292/2

         VYKONÁVACIE NARIADENIE KOMISIE (EÚ) 2018/1781
         zo 16. novembra 2018,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     Dňa 13. novembra 2018 sankčný výbor Bezpečnostnej rady OSN rozhodol o vypustení jedného záznamu zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. novembra 2018

                  Za Komisiu

                  v mene predsedu

                  riaditeľka Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe III k nariadeniu Rady (ES) č. 1210/2003 sa vypúšťa tento záznam:

                           „104.

                           RAFIDAIN COMPANY FOR BUILDING DAMS (alias STATE ORGANIZATION FOR DAMS). Adresy: a) Saddoun St., Baghdad, Iraq; b) P.O. Box 5982, Al-Masbah, Baghdad, Iraq.“